Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 751

136. 3. példa A helyzet: 150 kis kiskereskedõ közös beszerzési szervezet alakításáról szóló megállapodást köt. A kiskereskedõk kötelesek a szervezeten keresztül beszerezni legalább az összköltségüknek durván 50%-át kitevõ minimális mennyiséget. A kiskereskedõk a minimális mennyiségnél többet is vásárolhatnak a szervezeten keresztül, és az együttmûködésen kívül is vásárolhatnak. A kiskereskedõk mind a beszerzési, mind az eladási piacon 20%-os együttes piaci részesedéssel rendelkeznek. Két nagy versenytársuk „A” és „B”, „A” az érintett piacok mindegyikén 25%-os, „B” 35%-os részesedéssel rendelkezik. A fennmaradó kisebb versenytársak is beszerzõi csoportot alakítottak. A 150 kiskereskedõ a jelentõs mennyiség és a beszerzési feladatok egyesítésével megtakarításokat ér el. Elemzés: A kiskereskedõk magas fokú közös költségviselést érhetnek el, amennyiben a megállapodás szerinti minimális mennyiségnél többet vásárolnak közösen. Együttesen azonban csak mérsékelten erõs piaci pozícióval rendelkeznek a beszerzési és az eladási piacon. Az együttmûködés ezen kívül bizonyos nagyságrendi megtakarításokkal jár. Ez az együttmûködés valószínûsíthetõen mentességben részesül.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes